Sindri Þór Sigurðsson , Bergþór Pálsson og Viðar Gauti Önundarson á æfingu í Kórnum í gær og í baksýn má sjá leikmenn Empire State Wolfpack búa sig undir viðureign liðanna sem fer fram í kvöld kl. 19.30 . mbl.is / Árni Sæberg Ívar Benediktsson „ Um er að ræða risaviðburð í amerískum fótbolta hér á landi . Með leiknum tökum við stórt skref fram á við vegna þess að andstæðingurinn , Empire State Wolfpack , er mun sterkari en þau lið sem höfum áður mætt , “ sagði Bergþór Pálsson einn leikmanna Einherja sem stendur fyrir stórleik í amerískum fótbolta í Kórnum í Kópavogi klukkan 19.30 í kvöld . Fram til þessa hafa Einherjar , sem eru eina liðið hér á landi sem æfir að staðaldri amerískan fótbolta , leikið gegn evrópskum félagsliðum . Leikmenn liðsins eru flestir á milli 23 og 30 ára gamlir . Þeir hafa allir lagt stund á íþróttina frá barnæsku . Empire State Wolfpack leikur hálfatvinnumannadeild á austurströnd Bandaríkjanna og komst alla leið í úrslitaleikinn á síðasta keppnistímabili . Koma liðsins hingað til lands er hluti af undirbúningi þess fyrir næsta keppnistímabil . Sjá greinina í heild í íþróttablaði Morgunblaðsins í dag .